Sgt. Pepper's Lonely Hearts Club Band (שיר)

"Sgt. Pepper's Lonely Hearts Club Band" (בעברית: "תזמורת מועדון הלבבות הבודדים של סרג'נט פפר") הוא שיר שנכתב על ידי פול מקרטני (תחת הקרדיט לנון-מקרטני), והוקלט ויצא לראשונה ב-1967 באלבום באותו שם של הביטלס. השיר מופיע פעמיים באלבום: כרצועת הפתיחה (ביחד עם " With a Little Help from My Friends"), וכ"Sgt. Pepper's Lonely Hearts Club Band (Reprise) " כרצועה הלפני אחרונה (כיחד עם "A Day in the Life"). מילות השיר נוגעות לתזמורת מועדון הלבבות הבודדים של סרג'נט פפר המהווה את מרכז האלבום. מאז יציאת האלבום המקורי, "Sgt. Pepper's Lonely Hearts Club Band" פורסם גם כסינגל ובאלבומי אוסף שונים של הביטלס. השיר בוצע גם על ידי מספר אמנים אחרים, כולל ג'ימי הנדריקס, U2, וביל קוסבי. בטיסה חזרה לאנגליה לאחר חופשה בנובמבר 1966, הגה מקרטני רעיון שבו יופיע אלבום שלם בתפקידים, כאשר כל אחד מהביטלס יקבל אלטר אגו בלהקת "Lonely Hearts Club Band" וסופו של דבר להופיע כך מול קהל. כך נוצר נושא האלבום. הביטלס הקליטו את השיר באולפן 2 של אולפני אבי רוד, עם ג'ורג' מרטין כמפיק, וג'ף אמריק כטכנאי. העבודה על השיר החלה ב-1 בפברואר 1967 והושלמה לאחר שלושה מפגשים נוספים ב-6 במרץ. השיר החוזר בסוף האלבום מכיל באופן כללי את אותו הלחן של גרסת הפתיחה, אך עם מילים שונות והשמטת הקטע "נפלא להיות כאן". השיר החוזר ארך כדקה ו-18 שניות, ובכך זהו אחד השירים הקצרים יותר של הביטלס (הקצר ביותר הוא "Her Majesty" שארך כ-23 שניות בלבד). השיר החוזר הוקלט ב-1 באפריל 1967, חודשיים לאחר השיר הפותח. בסוף השיר ישנן מחיאות כפיים ובכך מתחיל השיר האחרון באלבום - "A Day In The Life". השיר פורסם תחילה בבריטניה ב-26 במאי 1967, ובארצות הברית ב-2 ביוני 1967 במסגרת האלבום. ההקלטה המקורית של השיר כלולה באלבומי האוסף של הביטלס The Beatles 1967-1970 (1973) וב-Yellow Submarine Songtrack משנת 1999. ישנה הקלטה גם ב-Anthology 2 מ-1996. כעשר שנים מאוחר יותר פורסם רמיקס לשיר באלבום Love. המחברת ששימשה את מקרטני לכתיבת השיר (ושירים נוספים) הוצעו למכירה ב-1998. השיר מעולם לא בוצע בהופעה חיה על ידי הביטלס. הוא בוצע על ידי שלושה מחברי הלהקה לשעבר (מקרטני, הריסון וסטאר) ביחד עם אריק קלפטון ב-19 במאי 1979, במסיבת החתונה של קלפטון. ג'ימי הנדריקס ביצע את השיר בהופעה חיה, כשלושה ימים בלבד לאחר צאת לתקליט, בנוכחות מקרטני והאריסון בקהל. הנדריקס ביצע את השיר גם בפסטיבל האי וייט 1970. פול מקרטני ביצע את השיר בסיבוב ההופעות העולמי שלו ב-1989–1990. בהופעות שלאחר מכן קישר מקרטני בין השיר לבין השיר "The End". ביולי 2005 מקרטני ו-U2 ניגנו את השיר בהייד פארק שבלונדון. השיר (במתחיל ב-"It was twenty years ago, today") נבחר בין היתר כדי להנציח 20 שנה ללייב אייד. הסינגל שוחרר למטרות צדקה באייטונס והגיע למקום ה-48 בבילבורד הוט 100 ולמקום הראשון במצעד ההורדות בבריטניה. בכך הביצוע קבע שיא עולמי לשיר המקוון הנמכר ביותר בכל הזמנים. בשנת 2011, רובי וויליאמס ביצע את השיר בסיבוב ההופעות של טייק ד'את. בשנת 2013, השיר בוצע בפרק של Glee. פול מקרטני - סולן, גיטרות מובילות, ובס ג'ון לנון - הרמוניה, שירה ג'ורג' האריסון - הרמוניה, שירה, גיטרה מובילה/קצב רינגו סטאר - תופים ג'ורג' מרטין - אורגן ניל סנדרס - קרן יער ג'יימס באק - קרן יער טוני רנדל - קרן יער ג'ון בנטל - קרן יער מידע על היצירה "Sgt. Pepper's Lonely Hearts Club Band" באתר מיוזיק בריינז מידע על הקומפוזיציה "Sgt. Pepper's Lonely Hearts Club Band" באתר AllMusic מידע על היצירה "Sgt. Pepper's Lonely Hearts Club Band" באתר Discogs גרסאות נוספות ל"Sgt. Pepper's Lonely Hearts Club Band" באתר SecondHandSongs Miles 1997, pp. 303–304. Pollack 1995. Lewisohn 1988, pp. 95, 107. BBC News 1998. Womack 2014, p. 158. The Beatles 2003, Episode 6, 0:59:39. Epstein 2007. BBC News 2005. Ansaldo 2005. Softpedia 2007.